***2. melléklet az 1/2015. (I. 14.) önkormányzati rendelethez[[1]](#footnote-1)***

**A képviselő-testület által a polgármesterre átruházott hatáskörök**

A képviselő-testület a polgármesterre ruházza át az alábbi hatásköreit:

a) temetéshez nyújtott rendkívüli települési támogatás megállapítása,

b) különös méltánylást érdemlő sürgős esetben rendkívüli települési támogatás megállapítása,

c) közterület használati engedély iránti kérelem elbírálása,

d) tulajdonosi hozzájárulások kiadása,

e) magánszemély által történő ingó dolog felajánlásának elfogadása,

f) a „Súlykorlátozás” - a táblán megjelölt 7,5 tonnánál nagyobb össztömegű járművel (járműszerelvénnyel) közlekedni tilos - közúti jelzőtábla hatálya alá tartozó útszakaszokra vonatkozó behajtási engedélyt kiadása,

g) a költségvetésben meghatározott célokra maximum 300.000,-Ft-ig történő kötelezettség vállalása,

h) a működés biztonsága érdekében - az éves tervben nem szereplő feladatok végrehajtása során – 300.000,- Ft összegig történő köztelezettség vállalása,

i) az önkormányzati vagyonnal kapcsolatos földhivatali ügyintézés,

j) megrendelések, árajánlatok, értékbecslések bekérése,

k) ajánlattételi felhívások

l) a település működésével kapcsolatos tárgyalások folytatása,

m) a költségvetési rendeletben megállapított polgármesteri keret felhasználása,

n) a rendezvényeken a település képviseletének ellátása

1. Módosította a 6/2016. (III. 8.) önkormányzati rendelet. Hatályos: 2016. március 9-től. [↑](#footnote-ref-1)